Blender (perisian)

Blender ialah sebuah perisian 3D yang bebas dan bersumber terbuka untuk menghasilkan seni biasa, model 3 dimensi, kesan visual dan grafik gerakan. Ia boleh diintegrasikan dalam mana-mana proses penghasilan animasi 3D seperti pemodelan, UV unwrapping, penteksturan, rigging dan skinning, simulasi cecair, penyuntingan, compositing dan banyak lagi.

Perisian ini dihasilkan tersuai untuk pelbagai sistem pengendalian seperti Microsoft Windows, Linux, Mac OS X, Solaris, NetBSD, FreeBSD, Open BSD dan liang (port) tidak rasmi untuk sistem pengendalian komputer poket.

 Sejarah 
250px|thumb|Tangkapan layar Blender 2.4

Blender dibangunkan bersama studio animasi Belanda Neo Geo dan Not a Number Technologies (NaN) pada asalnya untuk kegunaan sendiri, fail sumber ia mula diterbitkan pada 2 Januari 1994. Pengarang utamanya ialah Ton Roosendaal yang pernah menulis sebuah penyurih sinar bernama Traces for Amiga pada tahun 1989. Nama "Blender" diilhamkan oleh sebuah lagu oleh Yello daripada album Baby.

Roosendaal mengasaskan NaN pada bulan Jun 1998 untuk terus membangun dan mengedarkan atur cara terbabit. Atur cara ini pada mulanya diedarkan sebagai perisian kongsi sehinggalah NaN jatuh muflis pada tahun 2002.

Para pemiutang bersetuju untuk membebaskan Blender di bawah terma Lesen Awam Am GNU, dengan bayaran sekali gus €100,000 (AS$100,670 ketika itu). Tanggal 18 Julai 2002, sebuah kempen pembiayaan Blender telah dimulakan oleh Roosendaal untuk mengumpul derma dan pada 7 September 2002, diumumkan bahawa dana yang cukup telah berjaya dikumpul dan kod sumber Blender akan dibebaskan. Kini, Blender ialah sebuah perisian yang bebas lagi bersumber terbuka dan dibangunkan oleh komuniti, di samping dibangunkan oleh pekerja sambilan dan tetap.

Blender Foundation pada asalnya mempunyai hak untuk menggunakan dwi lesen, supaya, di samping GNU GPL, Blender juga dilesenkan di bawah "Lesen Blender", yang tidak memerlukan kod sumbernya dibuka sebaliknya memerlukan bayaran kepada Blender Foundation. Namun, pilihan ini tidak pernah diguna pakai dan telah ditangguhkan pada tahun 2005. Buat masa ini, Blender berada di bawah GNU GPL sepenuhnya.

Gambaran utama

 Pemasangan 
Pemasangan dan pengendalian perisian ini memerlukan perkakasan berikut:
+PerkakasanMinimumRecommendedProduction-standardPemprosesCPU 2 GHz dwiteras 64-bit dengan sokongan SSE2CPU caturteras 64-bitCPU astateras 64-bitIngatan4 GB RAM16 GB RAM32 GB RAM atau lebihKad grafikKad sepadan OpenGL 3.3 dengan 1 GB video RAMKad sepadan OpenGL 4 dengan video RAM 4 GBKad sepadan OpenGL 4 atau lebih tinggi dengan video RAM 12 GB atau lebih, OpenCL 1.2+ atau CUDA 3.0+ dan OPTIXPaparan1280×768 piksel, warna 24-bit1920×1080 piksel, warna 24-bitFHD berganda 1920×1080 piksel, WQHD atau UHD,warna 24-bit atau HDR dengan warna 30-bitCara masukanTetikus atau papan jejakTetikus tiga butangTetikus tiga butang dan tablet grafikVersi OpenGL3.3 atau lebih tinggi (pada versi berlanjutan dari Blender 2.80)

Tataguna
Kebanyakan arahan dalam perisian dapat dimasukkan menggunakan pintasan kekunci (hotkeys) serta mudah dipelajari daripada menu grafik yang lengkap.
+Ciri disokongCiriCPUCUDAOpenCLOPTIXShading    Pemiripan bayang    Motion blur    Pemiripan rambut    Kepadatan    Pemiripan asap dan api    Subsurface scattering    Open Shading Language (OSL)    Correlated multi-jittered sampling    Penerap jalan bercabang(Branched path integrator)    Bevel and AO shaders    Kebolehan menggunakan ingatan CPU    Ciri eksperimentalAdaptive subdivision

Fail-fail disokong
Banyak format fail 3D disokong untuk tujuan pemasukan dan pengeluaran fail termasuk Alembic, 3D Studio (3DS), Filmbox (FBX), Autodesk (DXF), SVG, STL (untuk pencetakan 3D), UDIM, USD, VRML, WebM, X3D dan Obj.

Galeri

Nota

 Rujukan 

 Pautan luar 
 Tapak web rasmi

Kategori:Perisian rentas-pelantar bebas
Kategori:Perisian bebas diaturcarakan dalam C
Kategori:Perisian bebas diaturcarakan dalam C++
Kategori:Pemajuan permainan video
Kategori:Perisian animasi
Kategori:Perisian grafik 3D
Kategori:Grafik komputer 3D
Kategori:Perisian reka bentuk bantuan komputer
Kategori:Perisian grafik bebas
Kategori:Perisian IRIX